এই আইনকেই চ্যালেঞ্জ করে একাধিক মামলা হয়। মামলাকারীদের দাবি ছিল, ঔপনিবেশিক শাসনকালে পুরুষদের সম্পত্তি হিসাবে গণ্য করা হত নারীদের। তার ভিত্তিতেই তৈরি হয়েছিল এই আইন। কিন্তু বর্তমান সমাজ ব্যবস্থার প্রেক্ষিতে এই আইন বাতিল করা হোক। আরও দাবি ছিল, একই অপরাধে পুরুষকে দোষী করলে নারীদেরও দোষী করতে হবে। সেই মামালতেই রায় দিল সুপ্রিম কোর্ট। সুপ্রিম কোর্টের এ রায়ের ফলে তথাকথিত পরকীয়ার জন্য কেউ এবার থেকে আর আইনের চোখে অপরাধী নয়। রায়ে দেশে লিঙ্গ সাম্য আরও বলিষ্ঠভাবে প্রতিষ্ঠিত হল বলে মনে করছে সংশ্লিষ্ট মহল।